Die eenmalige reëlmatig, koniese vorm van die koppie en sy omraming tussen die berge, met die dam as agtergrond is so opvallend dat dit die aandag van reisigers, kunstenaars en fotograwe van die vroegste tye tot vandag geboei het en bewondering uitgelok het. Kyk bv. Pierneef se groot muurskildery van 1925. HOEV gebruik die beeld ook in sy embleem. Daar bestaan nie ‘n soortgelyke visuele landskap in die NW-Provinsie of in Suid-Afrika nie. Dit is ‘n natuurverskynsel wat tweeduisend-miljoen jaar gelede gevorm is en nie deur mense nagemaak kan word nie. Dit kan egter deur mense maklik geskend en vernietig word.
Hy, en later sy seun Johan Schoeman was die grootste boere in die omgewing. Die dorpe Meerhof, Schoemansville, Kosmos, Ifafi en Melodie is deur die Schoemans gestig. Johan Schoeman en sy vrou is aan die voet van die Kruiskoppie begrawe. Sy seun, Lincoln Schoeman, het op soek na ‘n geskikte plek vir die graf, terwyl hy in die veld geloop het op ‘n ou beesklok afgekom. Aangesien Johan Schoeman baie lief was vir klokke, het Lincoln besluit dat dit die aangewese plek vir die graf sou wees. Johan Schoeman se vrou, Agnes, ‘n vriendin van die gesin, Annie Lottering, asook kleinkinders en agterkleinkinders van die Schoemans is daar begrawe.